section_heading: Nakon 1991.
paragraph_text: Spomenik ubijenima otkriven je 23. srpnja 2016. godine. Čine ga spomen-križ i spomen-ploča. Postavljen je u organizaciji Domoljuba Zagvozda a na poticaj Milana Tomičića. Spomen križu je izradio kipar Marko Banić iz Doca Mosorskog, a na spomen-ploči uklesana su imena, datum smrti i mjesto rođenja šestorice hrvatskih vojnika. Spomenik je blagoslovio župnik Zagvozda don Mario Čagalj uz suslavlje župnika Krstatica don Mate Munitića. Posveti spomen-križa nazočili su rodbina, brojni mještani i predstavnici braniteljskih udruga iz Domovinskog obrambenog rata.